

 LĒMUMS

Ādažos, Ādažu novadā

2025. gada 27. martā **Nr. 111**

**Par zemes ierīcības projekta uzsākšanu zemes vienībā ar kadastra apzīmējumu 80440010011, Divezeros**

Ādažu novada pašvaldības dome izskatīja (*vārds, uzvārds*) (e-pasts: *adrese*; turpmāk - Iesniedzēja) 29.01.2025. iesniegumu (reģistrēts 29.01.2025. ar Nr. ĀNP/1-11-1/25/640) ar lūgumu atļaut izstrādāt zemes ierīcības projektu nekustamā īpašuma “Birznieki” ar kadastra Nr. 80440040071 (turpmāk – Īpašums), zemes vienībai bez adreses ar kadastra apzīmējumu 80440010011, ar mērķi to sadalīt saskaņā ar pievienoto priekšlikumu.

Izvērtējot pieteikumu un ar to saistītos apstākļus, tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr. 100000435736 un pieder Iesniedzējas pilnvarotājam. Īpašuma sastāvā ietilpst zemes vienība Birznieku ielā 14, Birzniekos, Ādažu pag., Ādažu nov., ar kadastra apzīmējumu 80440040071, 62.2 ha platībā un uz tās esošās 4 būves, kā arī zemes vienība bez adreses ar kadastra apzīmējumu 80440010011 2.3 ha platībā. Uz sadalāmās zemes vienības būves neatrodas.
2. Saskaņā ar Ādažu novada teritorijas plānojumu zemes vienība bez adreses ar kadastra apzīmējumu 80440010011 atrodas Savrupmāju apbūves teritorijā (DzS1), kur minimālā jaunveidojamā zemesgabala platība ir noteikta 5000 m2, Transporta infrastruktūras teritorijā (TR), kur minimālā jaunveidojamā zemesgabala platība tiek noteikta pēc funkcionālās nepieciešamības, Dabas un apstādījumu teritorijā (DA), kur minimālā jaunveidojamā zemesgabala platība tiek noteikta pēc funkcionālās nepieciešamības, Ūdeņu teritorijā (Ū), kur minimālā jaunveidojamā zemes gabala platība netiek noteikta.
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 12.03.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Birznieki” ar kadastra Nr. 80440040071, zemes vienībai bez adreses ar kadastra apzīmējumu 80440010011, ar mērķi to sadalīt saskaņā ar pievienoto priekšlikumu.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU